MiCA-asetus on Euroopan Unionin luoma sääntelykehys, joka kattaa alleen kryptovarojen ja vakaavaluuttojen liikkeeseenlaskijat sekä kauppapaikat ja lompakot, joissa kryptovaroja säilytetään. Sen tehtävänä on suojella kuluttajia joiltakin kryptovaroihin sijoittamiseen liittyviltä riskeiltä ja auttaa heitä välttämään huijauksia. Kuluttajilla on tällä hetkellä hyvin rajalliset oikeudet suojaan tai korvauksiin, erityisesti jos liiketoimet tapahtuvat EU:n ulkopuolella.